E ui e lē o toe ola Kerisiano i le Tulafono a Mose, ae o poloaʻiga silisili e lua o lenā Tulafono—o le alofa i le Atua ma tuaoi​—o loo taaofaʻi mai ai mea e faafinagaloina e le Atua mai iā i tatou. (Mat 22:37-39) E lē otometi ona iai lenā ituaiga alofa, e manaʻomia ona atiaʻe. E faapefea? O se tasi o auala tāua, o le faitau lea o le Tusi Paia i aso taʻitasi. Pe a mafaufau i vala eseese o uiga o le Atua o loo taʻua i le Tusi Paia, o le a tatou tofo ai i “le matagofie o Ieova.” (Sl 27:4) O le iʻuga, o le a faatuputeleina lo tatou alofa mo Ieova ma o le a ōgatusa o tatou mafaufau ma lana silafaga. O lenei vala e uunaʻia ai i tatou e tausia faatonuga a le Atua lea e aofia ai le faatonuga ina ia faaalia le alofa faataulaga mo isi. (Ioa 13:34, 35; 1Io 5:3) O nisi nei o vala e mafai ona e fiafia ai i lau faitauga Tusi Paia: